**NÁVRH ZMLUVY O DIELO č.**

uzavretá v zmysle § 536 a nasl. zákona č. 513/1991 Zb. Obchodného zákonníka

v znení neskorších predpisov

(ďalej len „Zmluva“)

**1. Objednávateľ**

**Názov:** Mesto Levice, Mestský úrad

Sídlo: Námestie hrdinov č. 1, 934 01 Levice

Zastúpený**:** RNDr. Ján Krtík, primátor

IČO: 00 307 203

DIČ: 2020403242

IČ DPH: SK2021232598

Bankové spojenie: Prima banka Slovensko, a. s.

Číslo účtu IBAN: IBAN SK54 5600 0000 0022 0012 1009

Tel.: +42136 6350279

E-mail: msu@levice.sk

(ďalej len „objednávateľ”)

a

**2. Zhotoviteľ**

**Obchodné meno: .......................................**

Sídlo: .......................................

Zastúpený: .......................................

IČO: .......................................

DIČ: .......................................

IČ DPH: .......................................

Bankové spojenie: .......................................

Číslo účtu IBAN: .......................................

Tel.: .......................................

E-mail: .......................................

Zapísaný v: .......................................

(ďalej len „zhotoviteľ“)

**Preambula**

Zmluva o dielo sa uzatvára ako výsledok verejného obstarávania v zmysle § 112 až 114 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“). Objednávateľ na uzavretie tejto zmluvy použil postup verejného obstarávania – podlimitnú zákazku.

**I.**

**Predmet zmluvy**

1. Predmetom tejto Zmluvy je záväzok zhotoviteľa v rozsahu, spôsobom a za podmienok dohodnutých v tejto Zmluve vykonať dielo „**REKONŠTRUKCIA ATLETICKÉHO OVÁLU NA ŠTADIÓNE V LEVICIACH“** (ďalej len „dielo“) a záväzok objednávateľa riadne vykonané dielo prevziať a zaplatiť za jeho vykonanie zhotoviteľovi dohodnutú cenu.
2. Zhotoviteľ sa zaväzuje vykonať dielo vo vlastnom mene, na svoje náklady a na vlastné nebezpečenstvo, v súlade s rozpočtom v cenovej ponuke predloženej v rámci procesu verejného obstarávania zákazky s názvom: **„REKONŠTRUKCIA ATLETICKÉHO OVÁLU NA ŠTADIÓNE V LEVICIACH“** a podľa projektovej dokumentácie vypracovanej spoločnosťou MSPK s.r.o, Poľná 340, 951 75 Beladice, zodpovedným projektantom Ing. Miroslavom Schronerom, pričom predložený rozpočet v ponuke je prvoradý.
3. Predmet zákazky je financovaný zo schválenej dotácie Fondu na podporu športu v rámci projektu „Výstavba, rekonštrukcia a modernizácia športovej infraštruktúry“ a z vlastných finančných prostriedkov objednávateľa, ktorým je mesto Levice.
4. Zhotoviteľ prehlasuje, že sa oboznámil s rozsahom a povahou diela, sú mu známe technické, kvalitatívne a iné podmienky potrebné k realizácii diela a disponuje takými kapacitami a odbornými znalosťami, ktoré sú na riadne vykonanie diela potrebné. Zhotoviteľ bude pri plnení predmetu Zmluvy postupovať s odbornou starostlivosťou.
5. Vzhľadom na to, že dielo má byť používané ako atletický objekt, súčasťou diela je aj povinnosť zhotoviteľa zabezpečiť vyhotovenie a predloží objednávateľovi Certifikát World athletics ( WA, predtým IAAF), (ďalej len „Certifikát WA“), pričom dielo musí spĺňať minimálne parametre pre kategóriu V v zmysle projektovej dokumentácie. V prípade, ak dielo nebude spĺňať podmienky v zmysle Certifikátu WA minimálne pre kategóriu V, nepovažuje sa za vykonané riadne a bez vád**.**

**II.**

**Miesto a čas vykonania diela**

1. Zhotoviteľ sa zaväzuje vykonať pre objednávateľa dielo v požadovanom rozsahu a kvalite a odovzdať dielo objednávateľovi v dohodnutom čase a mieste.
2. Stavba je situovaná v meste Levice, ul. Ľ. Podjavorinskej, areál futbalového štadióna v Leviciach , na pozemku p.č. 2249/6, katastrálne územie Levice.
3. Termíny realizácie diela:

3.1začiatok realizácie: **dňom odovzdania a prevzatia staveniska.**

3.2dokončenie realizácie: **najneskôr 10 mesiacov od dňa prevzatia staveniska**

Verejný obstarávateľ si vyhradzuje možnosť zmeny termínu ukončenia realizácie podľa požiadaviek a termínov financovania stavby zo strany fondu.

1. K zmene termínu realizácie diela môže dôjsť na základe písomnej dohody zmluvných strán, ak sa počas realizácie stavby vyskytnú také nepredvídané (naviac) práce, t.j. práce, ktorých potreba vyplynula dodatočne z nepredvídateľných okolností a tieto stavebné práce sú nevyhnutné na riadne dokončenie diela podľa tejto zmluvy a súčasne ich objektívne nie je možné vykonať v termíne realizácie diela podľa tejto zmluvy alebo, ak dokončenie diela v termíne realizácie diela podľa tejto zmluvy objektívne nedovoľujú klimatické podmienky (napr. teplotné a poveternostné). Za týmto účelom sa zhotoviteľ zaväzuje, že písomne oznámi objednávateľovi nutnosť predĺženia termínov realizácie diela bez zbytočného odkladu, odkedy sa o nich dozvie spolu s písomných zdôvodnením.
2. V prípade, ak zhotoviteľ riadne vykoná dielo pred termínom špecifikovaným v bode 3.2 tohto článku, bude objednávateľ povinný takto vykonané dielo prevziať.
3. Zhotoviteľ je povinný bez zbytočného odkladu, najneskôr však tri pracovné dni po vzniku akejkoľvek udalosti, ktorá bráni alebo sťažuje vykonávanie diela s dôsledkom hrozby omeškania s odovzdaním diela v termíne podľa bodu 3.2 tohto článku, písomne informovať objednávateľa o tejto skutočnosti, a to záznamom v stavebnom denníku a prostredníctvom elektronickej pošty na adresu: ernest.szilvas@levice.sk alebo na adresu msu@levice.sk.

**III.**

**Cena za dielo**

1. Cena za dielo je stanovená na základe výsledku verejného obstarávania a podľa zákona NR SR č. 18/l996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách v znení neskorších predpisov.
2. Cena diela predstavuje:

**Cena bez DPH: ............................. EUR**

**DPH vo výške 20%: ..................... EUR**

**Cena s DPH: ......................... EUR**

slovom: ......................................... EUR a ................... centov

1. K zvýšeniu ceny za dielo môže dôjsť len v prípade vzniku naviacprác na základe požiadavky verejného obstarávateľa (pri zmene rozsahu prác voči ocenenému výkazu položiek podľa prílohy č. 4 k SP a to pri zvýšení množstva jednotlivých položiek alebo pri doplnení nových položiek do výkazu výmer) a to za splnenia podmienok stanovených príslušnými všeobecne záväznými právnymi predpismi, predovšetkým zákonom č. 343/2015 Z. z. o verejnom obstarávaní.
2. Jednotková cena jednotlivých položiek naviacprác bude rovnaká ako jednotková cena položiek uvedených v prílohe č. 4 k SP. V prípade, ak naviacpráce budú obsahovať nové položky, ktoré nie sú ocenené v prílohe č. 4 k SP, jednotková cena týchto položiek bude určená v súlade s ustanoveniami zákona č.18/1996 Z. z. o cenách v znení neskorších predpisov.

**IV.**

**Platobné podmienky**

1. Objednávateľ neposkytuje zálohu ani preddavok na vykonanie diela.
2. Zhotoviteľ je oprávnený vystaviť priebežne jednotlivé faktúry na základe akceptovaného plnenia stavebných prác maximálne 1 x mesačne (s výnimkou poslednej - konečnej faktúry), po kontrole súladu s vykonanými prácami podľa skutkového stavu a podľa stavebného denníka. Podkladom pre vystavenie jednotlivých faktúr bude súpis skutočne vykonaných prác a dodávok odsúhlasený stavebným dozorom alebo poverenou osobou za objednávateľa.
3. Jednotlivé faktúry budú predkladané na úhradu v troch vyhotoveniach. Prílohou faktúr bude súpis vykonaných prác a dodávok a zisťovací protokol, podpísaný oprávnenou osobou zhotoviteľa, stavebným dozorom, ktorí svojimi podpismi zaručujú, že fakturované stavebné práce boli skutočne realizované v prvom rade podľa rozpočtu a pomocnej projektovej dokumentácie a ocenené položkou zo schváleného rozpočtu.
4. Konečná faktúra predstavuje celkové finančné vysporiadanie diela. Zhotoviteľ je oprávnený vystaviť konečnú faktúru celého diela po riadnom vykonaní celého diela, jeho odovzdaní a prevzatí v Zápise o odovzdaní a prevzatí diela (ďalej len „preberací protokol“) a odstránení všetkých vád a nedorobkov uvedených v preberacom protokole, a to do 30 kalendárnych dní odo dňa splnenia podmienok uvedených v tomto bode. Povinnými prílohami konečnej faktúry sú protokol o odovzdaní a prevzatí diela a súpis všetkých už objednávateľom uhradených faktúr, ako aj potvrdenie o odstránení vád a nedorobkov podpísané oprávnenými zástupcami obidvoch zmluvných strán (ak je to relevantné).
5. Faktúry budú uhrádzané formou bezhotovostného platobného styku.
6. Lehota splatnosti jednotlivých faktúr je 30 dní odo dňa doručenia faktúry objednávateľovi.
7. Jednotlivé faktúry musia spĺňať náležitosti daňového dokladu v zmysle § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov.
8. V prípade, že faktúra nebude obsahovať náležitosti uvedené v tejto Zmluve, objednávateľ bude oprávnený takto vystavenú faktúru vrátiť zhotoviteľovi na doplnenie. V takom prípade začne nová lehota splatnosti plynúť doručením opravenej faktúry objednávateľovi.

**V.**

**Podmienky vykonania diela**

1. Zhotoviteľ bude objednávateľom vyzvaný formou e­mailu zaslaného na adresu .............................. na prevzatie staveniska. Objednávateľ písomne vyzve zhotoviteľa na prevzatie staveniska, pričom zhotoviteľ je povinný prevziať stavenisko v termíne uvedenom vo výzve.
2. O odovzdaní staveniska spíšu zmluvné strany Protokol o odovzdaní staveniska, v ktorom objednávateľ uvedie zodpovednú osobu za stavebný dozor. Súčasťou Protokolu o odovzdaní staveniska budú všetky doklady a rozhodnutia, ktoré sú potrebné pre vykonanie diela. V Protokole o odovzdaní staveniska zmluvné strany jednoznačne a nezameniteľne vymedzia rozsah odovzdávaného staveniska a miesto pripojenia elektrickej energie, vody, tepla, sociálnych zariadení a šatní pre zamestnancov zhotoviteľa (ďalej spoločne len „Energie“). Náklady spojené s energiami, ako aj náklady spojené so zabratím verejného priestranstva sú zahrnuté v cene diela, a teda zhotoviteľ je povinný viesť evidenciu týchto výdavkov. V prípade, ak budú energie a ostatné služby zabezpečené objednávateľom, je zhotoviteľ povinný uhradiť ich objednávateľovi na základe faktúry vystavenej objednávateľom podľa odborného prepočtu.
3. Zhotoviteľ zodpovedá za ochranu priestoru staveniska, za jeho zabezpečenie proti krádežiam, proti nepriaznivým poveternostným vplyvom, za vhodné oplotenie, označenie výstražnými tabuľami a výstražnými páskami, ako aj za škody vzniknuté porušením svojich povinností, tak na majetku objednávateľa, ako aj tretích osôb, a to podľa § 373 a nasl. Obchodného zákonníka.
4. Pri užívaní ciest a komunikácií určených na príjazd na stavenisko je zhotoviteľ povinný plniť povinnosti, vyplývajúce zo všeobecne záväzných právnych predpisov, ako aj z interných predpisov objednávateľa a zodpovedá za ich prípadné porušenie a vzniknutú škodu.
5. Zhotoviteľ zodpovedá za poriadok na stavenisku a stavbe, za správne uskladnenie materiálov a konštrukcií, za prípadné znečistenie komunikácii, ktoré bude používať pri vykonávaní diela a za dodržiavanie nočného a nedeľného pokoja. Zhotoviteľ sa ďalej zaväzuje na svoje náklady odstrániť odpad, ktorý je výsledkom jeho činnosti pri vykonávaní diela, a to najneskôr do predloženia jednotlivých faktúr podľa čl. 5 bod 2 tejto Zmluvy.
6. Zhotoviteľ je pri realizácii diela povinný dodržiavať predpisy a opatrenia na zabezpečenie bezpečnosti a ochrany zdravia pri práci, na ochranu životného prostredia, ako aj protipožiarne opatrenia vyplývajúce z povahy vykonávanej práce. Za ich prípadné porušenie a vzniknutú škodu zodpovedá zhotoviteľ v plnom rozsahu.
7. Zhotoviteľ sa zaväzuje, že pri vykonávaní diela budú použité len výrobky a zariadenia bez nárokov tretích osôb. Zhotoviteľ je na vykonanie diela povinný použiť iba stavebné výrobky, ktoré sú podľa osobitných predpisov vhodné na použitie v stavbe na zamýšľaný účel, a to podľa ust. § 43f zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“).
8. Zhotoviteľ sa zaväzuje vyzvať objednávateľa na kontrolu všetkých prác, ktoré majú byť zakryté alebo sa stanú neprístupnými **minimálne tri pracovné dni vopred,** ak je to relevantné. V prípade, ak je to vzhľadom na technologické podmienky vykonávania diela potrebné, vyzve zhotoviteľ objednávateľa na kontrolu prác pred termínom uvedeným v predchádzajúcej vete. Zároveň je zhotoviteľ povinný zhotoviť fotodokumentáciu celého postupu prác, ktoré majú byť zakryté alebo sa stanú neprístupnými. Ak objednávateľ nevykoná kontrolu týchto prác, je zhotoviteľ oprávnený pokračovať vo vykonávaní diela. V prípade, že objednávateľ bude dodatočne požadovať odkrytie týchto prác, je zhotoviteľ povinný odkrytie vykonať, a to na náklady objednávateľa. Pokiaľ sa pri dodatočnej kontrole zistí, že práce neboli riadne vykonané, toto odkrytie bude vykonané na náklady zhotoviteľa. V prípade rozporu o kvalite a rozsahu vykonania stavebných prác, zhotoviteľ požiada o písomné stanovisko projektanta, autorský dozor a stavebný dozor.
9. Zhotoviteľ sa zaväzuje vyzvať objednávateľa ak je to relevantné **minimálne tri pracovné dni vopred** na účasť na povinných skúškach, ktoré bude realizovať. O priebehu a výsledkoch predpísaných resp. ocenených skúšok je zhotoviteľ povinný vyhotoviť záznam, ktorí podpíšu všetci zúčastnení.
10. Kontrolu prác za objednávateľa budú vykonávať oprávnené osoby objednávateľa.
11. Zhotoviteľ je povinný použiť na výstavbu spevnených plôch športovísk certifikované športové polyuretánové povrchy, čo zhotoviteľ preukáže objednávateľovi predložením príslušných certifikátov a kópií skúšobných správa (Test report) vydaných autorizovanou osobou (skúšobným ústavom) a to ešte pred ich použitím na stavbe diela, minimálne tri dni vopred.
12. Zhotoviteľ je povinný zabezpečiť vykonanie geodetických prác na to odborne spôsobilou osobou tak, aby dielo splnilo požiadavky a kritériá pre vydanie Certifikátu WA.
13. Zhotoviteľ je k preberaciemu konaniu povinný predložiť platné certifikáty, osvedčenia o zhode, osvedčenia o kvalite, osvedčenia o akosti od slovenských skúšobní od všetkých použitých tých výrobkov a zariadení, ktoré si to vyžadujú. Zhotoviteľ je ďalej povinný zabezpečiť potrebné skúšky a merania v zmysle platných právnych predpisov a technických noriem ako aj doklady o uskladnení odpadov, ak je to relevantné.
14. Zhotoviteľ je povinný odo dňa odovzdania staveniska viesť stavebný denník v súlade s § 46d stavebného zákona. Stavebný denník s dvomi prepismi bude obsahovať všetky skutočnosti, ktoré sa stali na stavenisku, najmä údaje o stavebných prácach, o vykonaní štátneho stavebného dozoru, štátneho dozoru, dozoru projektanta nad vykonaním stavby, autorského dozoru a o iných činnostiach ovplyvňujúcich stavebné práce a priebeh stavby.
15. Objednávateľ je oprávnený sledovať obsah stavebného denníka a k zápisom pripojiť svoje stanovisko. Ak stavebný dozor objednávateľa so záznamom zhotoviteľa nesúhlasí, je povinný pripojiť k zápisu svoje vyjadrenie do troch dní. V opačnom prípade sa predpokladá, že s jeho zápisom súhlasí. To isté platí pre námietky zhotoviteľa voči zápisom objednávateľa. Objednávateľ má právo robiť si zo stavebného denníka fotokópie. Okrem stavbyvedúceho a stavebného a autorského dozoru má právo vykonávať zápisy v stavebnom denníku zástupca projektanta a autorský dozor.
16. Za celý priebeh výstavby, za odborné a včasné vykonanie diela podľa tejto Zmluvy a za vedenie stavebného denníka je za zhotoviteľa zodpovedný stavbyvedúci, ktorý bude zhotoviteľom určený pre odovzdaní staveniska.
17. Stavebný dozor za objednávateľa bude vykonávať zástupca určený objednávateľom.
18. V prípade, ak dôjde k zmene osoby stavbyvedúceho, zhotoviteľ je povinný oznámiť túto skutočnosť objednávateľovi bez zbytočného odkladu, najneskôr do troch pracovných dní odo dňa, keď uvedená zmena nastala.
19. Zmeny odsúhlasenej projektovej dokumentácie je zhotoviteľ oprávnený vykonať iba na základe záväzného stanoviska projektanta, autorského dozoru, stavebného dozoru a technického dozoru investora, a to tak, aby tieto zmeny nemali vplyv na cenu diela.
20. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou a predloženie dokladov o úspešnom vykonaní týchto skúšok. Vykonanie skúšok podľa tohto bodu zabezpečí zhotoviteľ, ak je to relevantné.
21. Zhotoviteľ bude informovať objednávateľa o stave rozpracovaného diela na pravidelných kontrolných dňoch za účasti všetkých zainteresovaných zložiek, ktoré bude zvolávať oprávnená osoba objednávateľa v termínoch dohodnutých medzi zmluvnými stranami.
22. Zoznam subdodávateľov bude tvoriť prílohu k tejto zmluve. Zmena subdodávateľa počas plnenia zmluvy bude upravená písomným dodatkom ku zmluve. V prípade zmeny subdodávateľa počas trvania zmluvy, ktorá je výsledkom tohto verejného obstarávania, musí subdodávateľ, ktorého sa návrh na zmenu týka, spĺňať podmienky účasti týkajúce sa osobného postavenia podľa § 32 ods. 1 písm. e) a f) ZVO a nesmú u neho existovať dôvody na vylúčenie podľa § 40 ods. 6 písm. a) až h) a ods.7 ZVO.
23. Zhotoviteľ je povinný objednávateľovi najneskôr päť (5) pracovných dní pred zmenou subdodávateľa, predložiť písomné oznámenie o zmene subdodávateľa, ktoré bude obsahovať minimálne: podiel zákazky, ktorý má zhotoviteľ v úmysle zadať subdodávateľovi, konkrétnu časť dodávky, ktorú má subdodávateľ dodať, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a preukázať, že navrhovaný subdodávateľ spĺňa podmienky účasti týkajúce sa osobného postavenia podľa § 32 ods. 1 písm. e) a f) ZVO a neexistujú u neho dôvody na vylúčenie podľa § 40 ods. 6 písm. a) až h) a ods.7 ZVO a §11 ZVO, a teda zároveň zákona č. 315/2016 Z. z. o registri partnerov verejného sektora.

**VI.**

**Odovzdanie a prevzatie diela**

1. Zhotoviteľ je povinný objednávateľovi písomne oznámiť najmenej päť pracovných dní vopred pripravenosť diela na jeho odovzdanie a prevzatie. Na základe tohto oznámenia si zmluvné strany dohodnú časový postup preberacieho konania.
2. Zhotoviteľ je povinný najneskôr ku dňu začatia preberacieho konania predložiť objednávateľovi všetky doklady, ktoré mal objednávateľovi priebežne odovzdávať, ak ich neodovzdal už skôr, a to najmä v prípade relevantnosti:
3. stavebné denníky,
4. atesty o požiarnej odolnosti použitých materiálov a výrobkov podľa ich umiestnenia v stavbe,
5. osvedčenia o akosti použitých konštrukcií a materiálov,
6. doklady o preukázaní zhody výrobkov pre stavbu,
7. opis a zdôvodnenie vykonaných odchýlok od projektu stavby, overeného v stavebných konaniach, alebo pri povoľovaní zmien stavby pred dokončením,
8. projekt skutočného vyhotovenia stavby so zakreslenými zmenami potvrdené zhotoviteľom v dvoch vyhotoveniach.
9. Zhotoviteľ sa zaväzuje doručiť objednávateľovi Certifikát WA na zhotovené dielo najneskôr v deň odovzdania a prevzatia diela**.**
10. Objednávateľ si vyhradzuje právo neprevziať dielo, ktoré má vady a nedorobky, alebo ak zhotoviteľ nedoložil všetky relevantné doklady uvedené v bode 2 tohto článku.
11. O odovzdaní a prevzatí diela vyhotovia zmluvné strany protokol. Protokol o odovzdaní a prevzatí diela bude obsahovať najmä vyhodnotenie akosti vykonaného diela, zoznam odovzdaných dokladov, konkrétny a podrobný súpis zistených vád a nedorobkov, vrátane dohôd, opatrení a lehôt na ich odstránenie. Obsahom protokolu o odovzdaní a prevzatí diela bude vyhlásenie objednávateľa, či dielo alebo jeho časť preberá. V prípade, ak objednávateľ dielo alebo jeho časť nepreberie, bude súčasťou protokolu o odovzdaní a prevzatí diela uvedenie dôvodov, pre ktoré dielo alebo jeho časť neprebral.
12. Zhotoviteľ je pri preberacom konaní povinný zabezpečiť stavenisko tak, aby objednávateľ mohol vykonané dielo riadne prevziať a užívať. Stavenisko je zhotoviteľ povinný úplne **vypratať do 10 pracovných dní odo dňa protokolárneho odovzdania** diela okrem zariadení, nutných na odstránenie prípadných vád a nedorobkov.
13. Objednávateľ je oprávnený odmietnuť prevzatie diela v prípade, ak dielo nie je dodané v súlade so zmluvnými podmienkami alebo má závažné vady a nedorobky, ktoré bránia bezpečnému a plynulému užívaniu diela, a to až do ich odstránenia.

**VII.**

**Zodpovednosť za vady a záručná doba**

1. Zhotoviteľ zodpovedá za to, že dielo bude vykonané v súlade s podmienkami tejto Zmluvy, podľa technických noriem, rozpočtu, projektovej dokumentácie a všeobecne záväzných právnych predpisov účinných na území Slovenskej republiky a že počas záručnej doby bude mať vlastnosti dohodnuté v tejto Zmluve.
2. Dielo má vady, ak nie je v súlade s podmienkami stanovenými v článku I. bod 2 tejto Zmluvy a ak nezodpovedá podmienkam uvedeným v súťažných podkladoch vo verejnom obstarávaní, ktorého výsledkom je predmetná Zmluva.
3. Záručná doba diela **je 5 rokov a začne plynúť** po odstránení poslednej vady a nedorobku uvedenej v Protokole o odovzdaní a prevzatí diela. U zariadení a dodávok, u ktorých bol vydaný záručný list výrobcom, sa záruka riadi týmto záručným listom.
4. Záruka sa predlžuje o dobu, po ktorú dielo nemohlo byť v záručnej dobe plne využívané z dôvodu vady, na ktorú sa vzťahuje záruka.
5. Zhotoviteľ zodpovedá za vady, ktoré má dielo v čase jeho odovzdania objednávateľovi. Zhotoviteľ zodpovedá aj za vady diela vzniknuté po odovzdaní diela, ak boli spôsobené porušením jeho povinnosti.
6. Objednávateľ je povinný oznámiť vadu (ďalej len „reklamácia“) bezodkladne po jej zistení. zhotoviteľ je povinný **do troch pracovných dní** odo dňa nahlásenia reklamácie podľa tohto bodu rozhodnúť o oprávnenosti resp. neoprávnenosti reklamácie a svoje rozhodnutie bezodkladne oznámiť objednávateľovi.
7. Počas plynutia záručnej doby sa zhotoviteľ zaväzuje vady, vrátane kontrol kvality, označené v oprávnenej reklamácii objednávateľa, bezplatne odstrániť **do 20 pracovných dní odo** **dňa** oznámenia reklamácie, ak sa zmluvné strany nedohodnú inak. Iný termín odstránenia vád si zmluvné strany dohodnú písomne.
8. V prípade, že zhotoviteľ oznámené (reklamované) vady neodstráni lehote podľa bodu 7 tohto článku napriek tomu, že ich oprávnenosť uznal je objednávateľ oprávnený dať ich odstrániť tretej osobe na náklady zhotoviteľa.

**VIII.**

**Sankcie**

1. V prípade omeškania zhotoviteľa s odovzdaním diela alebo jeho časti v termíne podľa článku II. tejto Zmluvy je zhotoviteľ povinný zaplatiť objednávateľovi zmluvnú pokutu vo **výške 0,05 % z celkovej ceny** diela za každý deň omeškania. Zaplatením zmluvnej pokuty nie je dotknuté právo objednávateľa na náhradu škody a odstúpenie od Zmluvy.
2. Zmluvné strany sa dohodli, že v prípade porušenia povinnosti zhotoviteľa odstrániť riadne a včas vady a nedorobky uvedené v Protokole o odovzdaní a prevzatí diela, v prípade porušenia povinnosti zhotoviteľa odstrániť vady uplatnené objednávateľom v záručnej dobe v lehote podľa čl. VII. bod 7 tejto Zmluvy a v prípade nevypratania staveniska v lehote podľa čl. VI. bod 6 tejto Zmluvy je zhotoviteľ povinný zaplatiť objednávateľovi zmluvnú pokutu **vo výške 100,00 €** za každý začatý deň omeškania, a to až do odstránenia týchto vád alebo vypratania staveniska.
3. Zmluvné strany sa dohodli, že časť ceny za dielo vo výške 10 % z celkovej ceny s DPH za dielo podľa Čl. III, bod 2 je objednávateľ oprávnený zadržať do odstránenia zjavných vád a nedorobkov zistených pri preberacom konaní podľa tejto zmluvy (ďalej len „zádržné“). Zádržné objednávateľ uvoľní do 30 dní od odstránenia zjavných vád a nedorobkov.

**IX.**

**Osobitné ustanovenia**

1. Táto zmluva zaniká :
2. písomnou dohodou zmluvných strán, a to ku dňu uvedenému v dohode,
3. jednostranným odstúpením od zmluvy strany objednávateľa, ak:
* zhotoviteľ opakovane porušuje svoje povinnosti pri vykonávaní diela podľa tejto Zmluvy.
1. Odstúpenie od Zmluvy nadobúda účinnosť dňom jeho doručenia druhej zmluvnej strane a Zmluva sa zrušuje od tohto dňa a nie od jej počiatku.
2. V prípade odstúpenia od Zmluvy vykoná zhotoviteľ bezodkladne nevyhnutné opatrenia na okamžité a riadne ukončenie vykonávanie diela tak, aby objednávateľovi nevznikla žiadna škoda.
3. V prípade zastavenia alebo ukončenia prác na diele z dôvodov vzniknutých na strane objednávateľa budú už vykonané stavebné práce uhradené podľa stupňa rozpracovanosti ku dňu zastavenia prác alebo ukončenia prác a podľa skutočne preukázaných nákladov zo strany zhotoviteľa.
4. Nehnuteľnosti poskytnuté zhotoviteľovi na vykonanie diela a zaplatená časť diela sú vlastníctvom objednávateľa aj počas vykonávania diela zhotoviteľom.
5. Zhotoviteľ a jeho partneri vo vzťahu k plneniu zmluvy (ďalej len „subdodávatelia“) vrátane ich zamestnancov, sú povinní dodržiavať mlčanlivosť vo vzťahu ku skutočnostiam zisteným počas vykonávania diela alebo súvisiacich s dielom. Všetky dokumenty, ktoré prevezme zhotoviteľ od objednávateľa, sú dôverné a môže ich použiť výlučne na účely plnenia tejto Zmluvy.

**X.**

**Vymedzenie niektorých pojmov**

1. Vadou sa rozumie odchýlka v kvalite, rozsahu a parametroch diela stanovených touto zmluvou, rozpočtom a projektovou dokumentáciou a rozpor so všeobecne záväznými technickými normami a predpismi.
2. Nedorobkom sa rozumie nedokončená práca oproti projektovej dokumentácii.
3. Vedením uskutočňovania stavieb sa rozumie organizovanie, riadenie a koordinovanie stavebných prác a iných činností na stavenisku a na stavbe, sledovanie spôsobu a postupu uskutočňovania stavby, zodpovednosť za súlad priestorovej polohy s projektovou dokumentáciou a za dodržanie všeobecných technických požiadaviek na výstavbu.

**XI.**

**Záverečné ustanovenia**

1. Táto Zmluva nadobúda platnosť dňom jej podpisu obidvomi zmluvnými stranami a **účinnosť nadobúda dňom, kedy bude doručené objednávateľovi oznámenie o schválení finančného príspevku na projekt podpory športu spočívajúceho vo výstavbe, rekonštrukcií a modernizácií športovej infraštruktúry od Fondu na podporu športu, za podmienky, že bude vydané právoplatné stavebné povolenie na dielo určené v čl. I.**
2. Akékoľvek zmeny alebo doplnenia tejto zmluvy je možné robiť len písomne, očíslovanými dodatkami, schválenými a riadne podpísanými obidvomi zmluvnými stranami, a to v súlade so zákonom o verejnom obstarávaní. Zmluvné strany sa dohodli, že k návrhom dodatkov k tejto zmluve o dielo sa písomne vyjadria v lehote štrnástich pracovných dní od doručenia návrhu dodatku druhej zmluvnej strane.
3. Práva a povinnosti neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.
4. Táto zmluva je vyhotovená v 5 rovnopisoch, pričom tri vyhotovenia obdrží objednávateľa dve vyhotovenia obdrží zhotoviteľ.
5. Zmluvné strany sa zaväzujú, že všetky spory, ktoré vyplynú v súvislosti s touto Zmluvou o dielo budú riešiť prednostne cestou rokovaní, aby dospeli k dohode. V prípadoch, kedy ani potom nedôjde k dohode zmluvných strán, sa zmluvné strany dohodli, že spory budú riešené podľa príslušných ustanovení Obchodného zákonníka, Stavebného zákona a ostatných všeobecne záväzných právnych predpisov. Týmito predpismi sa riadia aj vzťahy neupravené v tejto Zmluve o dielo.
6. Zmluvné strany prehlasujú, že túto Zmluvu uzavreli slobodne, vážne, žiadna zo zmluvných strán nekonala v tiesni, omyle ani za nápadne nevýhodných podmienok, Zmluvu si zmluvné strany riadne prečítali, porozumeli jej obsahu a na znak súhlasu s touto Zmluvou ju podpisujú.
7. Neoddeliteľnou súčasťou zmluvy je ocenený výkaz výmer podľa cenovej ponuky zhotoviteľa (ako príloha č.1 k ZoD); vecný, časový a finančný harmonogram postupu prác (ako príloha č.2 k ZoD) a zoznam subdodávateľov (ako príloha č.3 k ZoD), v ktorom uchádzač uvedie, či uchádzač bude využívať subdodávky (v tom prípade vyplní ďalšie údaje uvedené v tomto vyhlásení, napr. zoznam subdodávateľov a pod.) alebo uvedie, že nebude využívať subdodávky a celé plnenie zmluvy zabezpečí sám.

V Leviciach, dňa: ……………. V .................., dňa: ..........................

 **objednávateľ: zhotoviteľ:**

................................................................ .........................................................

 **RNDr. Ján Krtík** ...............................

 Primátor mesta Levice Konateľ spoločnosti

*Príloha č.3 k ZoD*

**Zoznam subdodávateľov**

|  |  |  |  |  |  |
| --- | --- | --- | --- | --- | --- |
| **P.č.** | **Subdodávateľ**(obchodné meno, sídlo alebo miesto podnikania, IČO) | **Kontaktná osoba** (meno a priezvisko, tel. číslo, e-mail) | **Popis prác vykonávaných****subdodávateľom**(odkaz na stavebný objekt, jeho časť, prípadne položky) | **Podiel plnenia zmluvy v % z celkového objemu stavebných prác** | **Podiel plnenia zmluvy vo finan. vyjadrení v EUR bez DPH** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |